# Sis dies corrents

Sis dies corrents és una pel·lícula catalanofrancesa del 2021 dirigida per Neus Ballús i protagonitzada per Mohamed Mellali, Valero Escolar i Pep Sarrà.
Va ser la pel·lícula en versió original en català més vista del 2021.

## Argument

La pel·lícula relata una setmana a la vida de Valero, Moha i Pep, treballadors d’una petita empresa de lampisteria i electricitat dels afores de Barcelona. En Moha, el més jove, haurà de demostrar que està preparat per substituir en Pep, que es jubila. Però en Valero considera que Moha “no dona el perfil”. Una comèdia dramàtica que desdibuixa els límits entre una pel·lícula de ficció i un documental, la pel·lícula exposa els prejudicis racials de la societat catalana. Fa un seguiment del dia a dia de tres lampistes/electricistes (interpretats per actors semiprofessionals) als afores de Barcelona. Presenta diàlegs en castellà, català i amazic.

## Repartiment

* Mohamed Mellali as Moha.
* Valero Escolar as Valero.
* Pep Sarrà as Pep.
* Hamid Minoucha
* Youssef Ouhadi

## Producció

El guió va ser escrit per la directora Neus Ballús juntament amb Margarita Melgar, pseudònim col·lectiu de Montse Ganges i Ana Sanz-Magallón.
La pel·lícula va ser produïda per Distinto Films i El Kinògraf juntament amb Slot Machine, amb la participació de RTVE, TVC, Movistar+ i el suport de l'ICAA i l'ICEC.

## Estrena

La pel·lícula es va estrenar en el 74è Festival de Cinema de Locarno l'agost de 2021. També es va projectar al 46è Festival Internacional de Cinema de Toronto (setembre de 2021), al 26è Festival Internacional de Cinema de Busan (octubre de 2021), al 66è Festival Internacional de Cinema de Valladolid (octubre de 2021) i al 13è Festival CiBRA de Toledo (novembre de 2021). Distribuïda per Filmax, es va estrenar en cinemes a Espanya el 3 de desembre de 2021. Va ser nominada a diverses categories dels Premis Gaudí de 2022.

## Recepció

El lloc web de crítica Rotten Tomatoes va registrar un índex d'aprovació del 93%, basat en 14 crítiques amb una puntuació mitjana de 7,40/10.
Beatriz Martínez, d'El Periódico de Catalunya, li va atorgar 5 estrelles sobre 5, considerant-la una “pel·lícula de compromís i reivindicació, plena de noblesa i capaç, a través de l'humor i la humanitat, de connectar de manera sincera amb l'espectador”.
Àlex Montoya de Fotogramas li va donar 4 de 5 estrelles destacant el to lleuger i el carisma desplegat pels tres protagonistes.
Sergi Sánchez, de La Razón, li va donar 3 de 5 estrelles, lloant les interpretacions dels actors semiprofessionals, encara que va considerar negativament que la tesi de fons de la pel·lícula està plantejada "amb excessiva ingenuïtat".
Jessica Kiang, de Variety, la va considerar una "encantadora, lleugera però aguda comèdia espanyola de parelles dispars".

## Premis i nominacions

| Any | Premi | Categoria | Nominat | Resultat |
| 2021 | 74è Festival de Cinema de Locarno | Lleopard al millor actor | Mohamed Mellali i Valero Escolar | Guanyador |
| 2021 | 74è Festival de Cinema de Locarno | Europa Cinemas Label | Europa Cinemas Label | Guanyador |
| 2021 | 66a Setmana Internacional de Cinema de Valladolid | Silver Spike | Silver Spike | Guanyador |
| 2021 | 66a Setmana Internacional de Cinema de Valladolid | Premi del públic | Premi del públic | Guanyador |
| 2021 | 13è Festival CiBRA | Premi del públic | Premi del públic | Guanyador |
| 2022 | IX Premis Feroz | Millor comèdia | Millor comèdia | Nominat |
| 2022 | XIV Premis Gaudí | Millor pel·lícula | Millor pel·lícula | Guanyador |
| 2022 | XIV Premis Gaudí | Millor direcció | Neus Ballús | Guanyador |
| 2022 | XIV Premis Gaudí | Millor guió original | Neus Ballús, Margarita Melgar | Nominat |
| 2022 | XIV Premis Gaudí | Millor protagonista masculí | Mohamed Mellali | Guanyador |
| 2022 | XIV Premis Gaudí | Millor direcció de producció | Bernat Rifé, Goretti Pagès | Nominat |
| 2022 | XIV Premis Gaudí | Millor muntatge | Neus Ballús, Ariadna Ribas | Guanyador |
| 2022 | XIV Premis Gaudí | Millor actor secundari | Valero Escolar | Guanyador |
| 2022 | XIV Premis Gaudí | Millor vestuari | Alba Costa | Nominat |
| 2022 | XIV Premis Gaudí | Millor so | Amanda Villavieja, Elena Coderch, Albert Manera | Nominat |
| 2022 | XIV Premis Gaudí | Premi Especial del Públic a la Millor Pel·lícula | Premi Especial del Públic a la Millor Pel·lícula | Nominat |

## Referències

* ↑ Serra, Laura «El català fa rècord al cinema tot i que no arriba al 6% d'espectadors». Ara, 13-12-2022 [Consulta: 17 desembre 2022].
* 1 2 3 4 5 «‘Seis días corrientes’ – estreno en cines 3 de diciembre», 02-12-2021.
* 1 2 Arantzazu Ruiz, Paula. «'Seis días corrientes': Neus Ballús expone el racismo nuestro de cada día», 07-08-2021.
* 1 2 3 4 5 6 Kiang, Jessica. «‘The Odd-Job Men’ Review: A Charming, Slight Yet Sharp Spanish Odd-Couple Comedy», 15-10-2021.
* ↑ Rivera, Alfonso. «Crítica: Seis días corrientes», 06-08-2021.
* ↑ «"Sis dies corrents", amb participació de TV3, guanya l'Espiga de Plata i el Premi del Públic a la 66a edició de la Seminci de Valladolid». Corporació Catalana de Mitjans Audiovisuals, 02-11-2021.
* ↑ «XIV Premis Gaudí». [Consulta: 26 gener 2022].
* ↑ «The Odd-Job Men - Rotten Tomatoes» (en anglès). [Consulta: 21 juliol 2023].
* ↑ Martínez, Beatriz. «Crítica de 'Sis dies corrents': el milagro de aunar ligereza y compromiso» (en castellà), 02-12-2021. [Consulta: 21 juliol 2023].
* ↑ «Crítica de 'Seis días corrientes'» (en espanyol europeu), 01-12-2021. [Consulta: 21 juliol 2023].
* ↑ «Crítica de “Seis días corrientes”: la semana del currante ★★★» (en castellà), 03-12-2021. [Consulta: 21 juliol 2023].
* ↑ Kiang, Jessica. «‘The Odd-Job Men’ Review: A Charming, Slight Yet Sharp Spanish Odd-Couple Comedy» (en anglès americà), 15-10-2021. [Consulta: 21 juliol 2023].
* ↑ Kiang, Jessica. «Golden Leopard Winner 'Vengeance is Mine, All Others Pay Cash' Heads Impressive Slate Of Locarno Awards», 14-08-2021.
* ↑ «Palmarés Completo del Festival de Valladolid Seminci 2021», 30-10-2021.
* ↑ «'Maixabel', la gran ganadora del 13 Festival del Cine y la Palabra CiBRA», 22-11-2021.
* ↑ «Palmarés completo de los Premios Feroz Zaragoza 2022», 30-01-2022.
* ↑ «"Las leyes de la frontera", la més nominada en uns Premis Gaudí molt disputats». Corporació Catalana de Mitjans Audiovisuals, 25-01-2022.
* ↑ Serra, Xavi. «Neus Ballús i Clara Roquet triomfen als Gaudí de les directores», 07-03-2022.

## Enllaços externs

* Sis dies corrents Arxivat 2022-01-04 a Wayback Machine. al Catálogo de Cinespañol de l'ICAA (castellà)